ຈີນ ຈະປະຕິ​ຮູບ ​ແບບ​ລົງ​ເລິກ​ ເພື່ອ​ຊຸກຍູ້ ເສດຖະກິດ ຂະຫຍາຍໂຕ
ລັດຖະບານຈີນ ຈະອອກ​ກົດໝາຍ ການ​ປະຕິ​ຮູບ​ ແບບ​ລົງ​ເລິກ​ຮອບດ້ານ ​ໃນຄວາມພະຍາຍາມ ທີ່ຈະກະຕຸກ​ຊຸກຍູ້ໃຫ້​ມີ​ເສດຖະກິດ ຂະຫຍາຍໂຕຢູ່​ໃນ​ຈີນ.
ພັກຄອມມຸຍນີສ ຈີນ ໄດ້ມ້ວນທ້າຍ ກອງປະຊຸມເຈົ້າໜ້າທີ່ລະດັບ ສູງ ເປັນເວລາ 4 ມື້ ດ້ວຍການໃຫ້ຄໍາໝັ້ນສັນຍາທີ່ຈະອອກ ກົດໝາຍ ການປະຕິຮູບແບບລົງເລິກຮອບດ້ານ ໃນຄວາມ ພະຍາຍາມທີ່ຈະກະຕຸກຊຸກຍູ້ໃຫ້ມີການຂະຫຍາຍໂຕຢູ່ໃນຈີນ ຊຶ່ງເປັນປະເທດທີ່ມີເສດຖະກິດໃຫຍ່ ອັນດັບສອງຂອງໂລກ ອົງການຂ່າວຊິນຫົວຂອງທາງການຈີນໄດ້ກ່າວ ໃນວັນອັງຄານ ມື້ນີ້ວ່າ ພວກຜູ້ນໍາໃນກອງປະຊຸມທີ່ຮູ້ກັນໃນນາມ  ໄດ້ຕັດສິນໃຈ ທີ່ຈະໃຫ້ຕະຫຼາດເປັນຜູ້ຊີ້ຂາດ ໃນການ ທີ່ຈະຈັດສັນ ຊັບພະຍາກອນຕ່າງໆໃນປະເທດຈີນ ທີ່ລັດຖະບານ ເປັນຜູ້ຄວບຄຸມເສດຖະກິດນັ້ນ ໃນເອກກະສານຕ່າງໆສະບັບກ່ອນໆຂອງຈີນນັ້ນ ອົງການຂ່າວຊິນຫົວ ເວົ້າວ່າ ຕະຫຼາດ ແມ່ນ ໄດ້ຖືກກຳນົດໃຫ້ມີບົດບາດຂັ້ນພື້ນຖານ ແຕ່ເອກກະສານ ບໍ່ໄດ້ໃຫ້ຄວາມກະຈ່າງ ແຈ້ງວ່າ ຄວາມແຕກຕ່າງໃໝ່ອາດໝາຍຄວາມວ່າແນວໃດ ກອງປະຊຸມແບບປິດລັບຂອງຄະນະກຳມະການສູນກາງພັກ ທີ່ມີສະມາຊິກ 376 ຄົນນັ້ນ ແມ່ນ ເບິ່ງກັນວ່າ ເປັນໂອກາດທີ່ຈະວາງແຜນການເສດຖະກິດຂອງຈີນ ສຳລັບທົດສະວັດ ທີ່ຈະມາເຖິງ ນີ້